
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 321 

12 Φεβρουάριου 2014 


ΑΠΟΦΑΣΕΙ Σ 

Αριθμ. 3044 

1η τροποποίηση της υπ’ αριθμ. 12805/11-9-2012 κοινής 
υπουργικής απόφασης (ΦΕΚ 2556/Β720-9-2012) «Γε- 
ωργοπεριβαλλοντικές ενισχύσεις στο πλαίσιο της 
Δράσης 2.3 (Β) «Σύστημα Ολοκληρωμένης Διαχείρι¬ 
σης στην παραγωγή σακχαρότευτλων» του Μέτρου 
214 του Προγράμματος Αγροτικής Ανάπτυξης (ΠΑΑ) 
2007-2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του Π.Δ. 402/88 (ΦΕΚ 187/Α/26.8.1988) «Οργανισμός 
Υπουργείου Γεωργίας», όπως τροποποιήθηκε και ισχύει. 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α /22.4.2005). 

3. Το Π.Δ. 113/2010 (194/Α/22-11-2010) «Ανάληψη υποχρε¬ 
ώσεων από τους διατάκτες». 

4. Το Π.Δ. 85/21-6-2012 (ΦΕΚ 141/Α721-6-2012) «Ιδρυση 
και μετονομασία Υπουργείων, μεταφορά και κατάργηση 
υπηρεσιών». 

5. Το Π.Δ. 86/21-6-2012 (ΦΕΚ 141/Α721-6-2012) «Διορισμός 
Υπουργών, Αναπληρωτών Υπουργών και Υφυπουργών». 

6. Το Π.Δ. 90/5-7-2012 (ΦΕΚ 144/Α75-7-2012) «Διορισμός 
Υπουργού και Υφυπουργών». 

7. Το Π.Δ. 119/25-6-2013 (ΦΕΚ 153/Α725-6-2013) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

8. Το Π.Δ. 118/25-6-2013 (ΦΕΚ 152/Α725-6-2013) «Τρο¬ 
ποποίηση του π.δ. 85/2012 (Α' 141) -Ίδρυση Υπουργείου 
Υποδομών, Μεταφορών και Δικτύων και Υπουργείου Πο¬ 
λιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

9. Το Νόμο 3614/07 (ΦΕΚ 267/Α72007) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013», ειδικότερα το άρθρο 
37 και το άρθρο 46 παρ.4, όπως τροποποιήθηκε και ισχύει. 


10. Το Ν.Δ. 131/74 «Περί παροχής οικονομικών ενισχύσε¬ 
ων εις την γεωργικήν, κτηνοτροφικήν, δασικήν και αλιευ¬ 
τικήν παραγωγήν» (ΦΕΚ 320/Α71974), όπως τροποποιήθη¬ 
κε με το Ν. 1409/83 «τροποποίηση και συμπλήρωση των 
διατάξεων του ν.δ. 131/1974 περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν 
και αλιευτικήν παραγωγήν και άλλες διατάξεις» (ΦΕΚ 199/ 
Α71983), όπως τροποποιημένος ισχύει, και το Ν. 2512/97, 
άρθρο 11 (ΦΕΚ 138/Α71997). 

11. Του άρθρ. 36 του Ν.3614/07, όπου ορίζεται ως δι¬ 
απιστευμένος Οργανισμός Πληρωμών ο ΟΠΕΚΕΠΕ και 
της υπ’ αριθ. 262066/19.02.2009 (ΦΕΚ 327/Β/23.02.2009) 
απόφασης του Υπουργού Αγροτικής Ανάπτυξης και Τρο¬ 
φίμων, εκχώρησης αρμοδιοτήτων του ΟΠΕΚΕΠΕ ως Ορ¬ 
γανισμού Πληρωμών στο πλαίσιο διαχείρισης του ΕΓΤΑΑ, 
στην Ειδική Υπηρεσία Διαχείρισης του ΠΑΑ 2007-2013. 

12. Τις διατάξεις του Νόμου 3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α). 

13. Την παρ. 1 του άρθρου 66 του Ν. 4002/2011 (ΦΕΚ 180/ 
Α722-8-2011) και την υπ’ αριθμ. 188763/10-10-2011 Κοινή 
Υπουργική Απόφαση (ΦΕΚ 2284/Α'/13-10-2011), με την οποία 
ιδρύθηκε ο Ελληνικός Γεωργικός Οργανισμός - ΔΗΜΗΤΡΑ 
(ΕΛΓΟ-ΔΗΜΗΤΡΑ) με τη συγχώνευση των εποπτευομέ- 
νων φορέων του Υπουργείου Αγροτικής Ανάπτυξης και 
Τροφίμων (ΥΠΑΑΤ): α) Εθνικό Ίδρυμα Αγροτικής Έρευ¬ 
νας (ΕΘΙΑΓΕ) β) Οργανισμός Γεωργικής Επαγγελματικής 
Εκπαίδευσης, Κατάρτισης και Απασχόλησης (ΟΓΕΕΚΑ) 
- «ΔΗΜΗΤΡΑ» γ) Οργανισμός Πιστοποίησης και Επίβλε¬ 
ψης Γεωργικών Προϊόντων (ΟΠΕΓΕΠ-ΑΟΒΟΟΕΒΤ) και δ) 
Ελληνικός Οργανισμός Γάλακτος και Κρέατος (ΕΛΟΓΑΚ). 

14. Του Νόμου 3874/2010 (ΦΕΚ 151/Α/6-9-2010) «Μητρώο 
Αγροτών και Αγροτικών Εκμεταλλεύσεων». 

15. Του Νόμου 3508/2006 (ΦΕΚ Α' 249) «Ρυθμίσεις θε¬ 
μάτων του Υπουργείου Αγροτικής Ανάπτυξης και Τρο¬ 
φίμων», ειδικότερα δε το άρθρο 3 αυτού. 

16. Το Ν. 4093/9-11-2012 (ΦΕΚ 222/Α'/12-11-2012) «Εγκρι¬ 
ση Μεσοπρόθεσμου Πλαισίου Δημοσιονομικής Στρα¬ 
τηγικής 2013-2016 - Επείγοντα Μέτρα Εφαρμογής του 
ν. 4046/2012 και του Μεσοπρόθεσμου Πλαισίου Δημοσι¬ 
ονομικής Στρατηγικής 2013-2016», ειδικότερα το άρθρο 1, 
παράγραφος Ε. Ρυθμίσεις για τα Δημόσια έσοδα, τη φο¬ 
ρολογική απεικόνιση των συναλλαγών και άλλες διατάξεις 
αρμοδιότητας Υπουργείου Οικονομικών, Υποπαράγραφος 
Ε.1. Κώδικας φορολογικής απεικόνισης συναλλαγών και λοι¬ 
πές φορολογικές διατάξεις, με τον οποίο καταργείται ο 
Κώδικας Βιβλίων και Στοιχείων (ΚΒΣ) και αντικαθίσταται από 
τον Κώδικα Φορολογικής Απεικόνισης Συναλλαγών (ΚΦΑΣ). 

17. Τον Καν. (ΕΚ) αριθμ. 1698/2005 του Συμβουλίου για 
τη στήριξη της αγροτικής ανάπτυξης από το Ε.Γ.Τ.Α.Α., 
όπως τροποποιημένος ισχύει. 

18. Τον Καν. (ΕΚ) αριθμ. 1974/2006 της Επιτροπής για 
τη θέσπιση λεπτομερών κανόνων εφαρμογής του Κα¬ 
νονισμού (ΕΚ) αριθμ. 1698/2005 του Συμβουλίου για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (Ε.Γ.Τ.Α.Α.), όπως 
τροποποιημένος ισχύει. 

19. Τον Καν. (ΕΚ) αριθμ. 1290/2005 του Συμβουλίου της 
21ης Ιουνίου 2005 για τη χρηματοδότηση της κοινής 
γεωργικής πολιτικής, όπως τροποποιημένος ισχύει. 

20. Τον Καν. (ΕΚ) αριθμ. 883/2006 της Επιτροπής σχετι¬ 
κά με τις λεπτομέρειες εφαρμογής του Καν. (ΕΚ) αριθμ. 
1290/2005 του Συμβουλίου σε ότι αφορά την τήρηση των 
λογαριασμών των οργανισμών πληρωμών τις δηλώσεις 
δαπανών και εσόδων και τους όρους επιστροφής των 
δαπανών στο πλαίσιο του Ευρωπαϊκού Γεωργικού Ταμεί¬ 
ου Εγγυήσεων και του Ευρωπαϊκού Γεωργικού Ταμείου 
Αγροτικής Ανάπτυξης, όπως τροποποιημένος ισχύει. 

21. Τον Κανονισμό (ΕΕ) αριθ. 65/2011 της Επιτροπής 
της 27ης Ιανουάριου 2011, για τη θέσπιση λεπτομερών 
κανόνων εφαρμογής του κανονισμού (ΕΚ) αριθ. 1698/2005 
του Συμβουλίου όσον αφορά την εφαρμογή διαδικασιών 
ελέγχου καθώς και την πολλαπλή συμμόρφωση σε σχέση 
με μέτρα στήριξης της αγροτικής ανάπτυξης. 

22. Τον Καν. (ΕΚ) 73/2009 του Συμβουλίου σχετικά με 
τη θέσπιση κοινών κανόνων για τα καθεστώτα άμεσης 
στήριξης για τους γεωργούς στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς και για την τρο¬ 
ποποίηση των κανονισμών (ΕΚ) αριθ. 1290/2005, (ΕΚ) αριθ. 
247/2006, (ΕΚ) αριθ. 378/2007 και για την κατάργηση του 
κανονισμού (ΕΚ) αριθ. 1782/2003. 

23. Τον Κανονισμό (ΕΚ) αριθ. 1122/2009 της Επιτρο¬ 
πής της 30 Νοεμβρίου 2009 σχετικά με τη θέσπιση λε¬ 
πτομερών διατάξεων εφαρμογής του κανονισμού (ΕΚ) 
αριθ. 73/2009 του Συμβουλίου όσον αφορά την πολλαπλή 
συμμόρφωση, τη διαφοροποίηση και το ολοκληρωμέ¬ 
νο σύστημα διαχείρισης και ελέγχου, στο πλαίσιο των 
καθεστώτων άμεσης στήριξης για τους γεωργούς που 
προβλέπονται στον εν λόγω κανονισμό. 

24. Την αριθμ. Ε(2007) 6015/29-11-2007 Απόφαση της 
Επιτροπής Ε.Κ. για την έγκριση του Προγράμματος Αγρο¬ 
τικής Ανάπτυξης της Ελλάδας (Π.Α.Α.) για την περίοδο 
προγραμματισμού 2007-2013 (001 Νο 2007ΘΒ06ΒΡ0001), 
όπως ισχύει κάθε φορά, και τις τροποποιήσεις του Π.Α.Α. 
που δεν απαιτούν τροποποίηση της συγκεκριμένης από¬ 
φασης της Επιτροπής και ειδικότερα την αρίθμ. 0(2012) 
3447/23-5-2012 Απόφαση της Επιτροπής Ε.Κ. για τροπο¬ 
ποίηση του εγκεκριμένου ΠΑΑ 2007-2013 και την αριθμ. 
πρωτ. 677150/7-6-2012 αποδοχή της Επιτροπής για την 
προτεινόμενη τροποποίηση του προγράμματος, στις 
οποίες συμπεριλαμβάνεται η Γεωργοπεριβαλλοντική 
Δράση 2.3 (Β) του Μέτρου 214. 

25. Την με αριθ. 27156/2002 (ΦΕΚ1042/Β72002) απόφαση 
του Υπουργού Γεωργίας περί «Εγκρίσεως του Ο.Π.Ε.Κ.Ε.Π.Ε 
ως Οργανισμού Πληρωμής από το 1-9-2002». 

26. Την υπ’ αριθμ. 282966/09-07-2007 Κοινή απόφαση 
των Υπουργών Οικονομίας και Οικονομικών και Αγροτι¬ 
κής Ανάπτυξης και Τροφίμων «Εγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ 1205/Α72007), όπως ισχύει κάθε φορά. 

27. Το πρότυπο ΑΟΒΟ 2 (ΑΘΒΟ 2-1 και ΑΘΒΟ 2-2) του 
«ΕΛΓΟ ΔΗΜΗΤΡΑ» «Διαχείριση Αγροτικού Περιβάλλοντος 
- Σύστημα Ολοκληρωμένης Διαχείρισης στη Γεωργική 
Παραγωγή, Μέρος 1: Προδιαγραφή και Μέρος 2: Απαιτή¬ 
σεις στη φυτική παραγωγή». 


28. Την κατευθυντήρια οδηγία για την εφαρμογή και 
πιστοποίηση του προτύπου ΑΘΒΟ 2. 

29. Την κοινή υπουργική απόφαση επίβλεψης με αριθμ. 
267623/28-08-2007 (ΦΕΚ 1723/Β/29-08-2007) «Καθορισμός 
πλαισίου επίβλεψης ιδιωτικών φορέων πιστοποίησης 
γεωργικών προϊόντων ή συστημάτων και εγγραφής σε 
επίσημο μητρώο τηρούμενο από τον ΟΠΕΓΕΠ», όπως 
τροποποιήθηκε και ισχύει. 

30. Την με αρ. πρωτ. 516/120684/7-10-2013 Απόφαση του 
Υπουργού Αγροτικής Ανάπτυξης και Τροφίμων «Σύσταση 
και συγκρότηση ομάδας εργασίας για τον έλεγχο του 
πλαισίου εφαρμογής της ολοκληρωμένης διαχείρισης 
της ζάχαρης για το έτος 2012». 

31. Την από 25/11/2013 έκθεση της ομάδας εργασίας που 
συγκροτήθηκε με την υπ’ αριθμ. 516/120684/7-10-2013 Από¬ 
φαση του Υπουργού Αγροτικής Ανάπτυξης και Τροφίμων. 

32. Την Αριθ. Πρωτοκ. 262385/21-4-10 Απόφαση του 
Υπουργού Αγροτικής Ανάπτυξης και Τροφίμων «Εφαρ¬ 
μογή του καθεστώτος της πολλαπλής συμμόρφωσης 
και λοιπά συμπληρωματικά μέτρα σε εκτέλεση του 
Καν(ΕΚ)73/2009 και του Καν(ΕΚ)698/2008 του Συμβου¬ 
λίου» (ΦΕΚ 509/Β/23-4-10). 

33. Την Αρ. 324005/9-9-08 Κοινή Υπουργική Απόφαση 
(ΦΕΚ 1886/Β/12-9-2008) με τίτλο «Αναδιάρθρωση, αρμο¬ 
διότητες και κατανομή προσωπικού Ειδικών Υπηρεσιών 
του Υπουργείου Αγροτικής Ανάπτυξης και Τροφίμων 
για το Πρόγραμμα Αγροτικής Ανάπτυξης της Ελλάδας 
2007-2013» και την υπ’ αριθμ. 135073/3-2-2011 (ΦΕΚ 315/Β/ 
25-2-2011) κοινή υπουργική απόφαση τροποποίησής της. 

34. Την με αριθμ. 8932/22-9-2008 (ΦΕΚ 2153/Β/ 
16-10-2008) απόφαση Υπουργού Αγροτικής Ανάπτυξης 
και Τροφίμων για το Σύστημα Διαχείρισης και Ελέγχου 
του Προγράμματος «Αγροτική Ανάπτυξη της Ελλάδας 
2007-2013», όπως ισχύει κάθε φορά. 

35. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

36. Την αριθ. 3273/27-7-2012 απόφαση της ΕΥΔ ΠΑΑ για 
την ενημέρωση του φορέα Εφαρμογής της Δράσης 2.3 
(Β) του Μέτρου 214 για την υποβολή αίτησης χρηματοδό¬ 
τησης πράξης από το Πρόγραμμα Αγροτικής Ανάπτυξης 
της Ελλάδας 2007-2013. 

37. Την υπ’ αριθ. 12805/11-9-2012 Κοινή Υπουργική Από¬ 
φαση (ΦΕΚ 2556/Β720-9-2012) «Γεωργοπεριβαλλοντικές 
ενισχύσεις στο πλαίσιο της Δράσης 2.3 (Β) «Σύστημα 
Ολοκληρωμένης Διαχείρισης στην παραγωγή σακχαρό- 
τευτλων» του Μέτρου 214 του Προγράμματος Αγροτικής 
Ανάπτυξης (ΠΑΑ) 2007-2013». 

38. Την υπ’ αριθμ. 10512/18-7-2012 εγκύκλιο της ΕΥΕ 
ΠΑΑ - Ανταγωνιστικότητα με την οποία καθορίζονται οι 
ειδικές λεπτομέρειες εφαρμογής λιπαντικής και αρδευ¬ 
τικής αγωγής στο πλαίσιο της Δράσης 2.3 (Β). 

39. Το γεγονός ότι από την εφαρμογή της παρούσας 
δεν προκαλείται πρόσθετη Δαπάνη σε βάρος του κρα¬ 
τικού προϋπολογισμού. 

40. Την αριθμ. 410/29-1-2014 σύμφωνη γνώμη της ΕΥΔ ΠΑΑ. 

41. Την αριθμ. 11324/29-1-2014 σύμφωνη γνώμη του 
Ο.Π.Ε.Κ.Ε.Π.Ε., αποφασίζουμε: 

Αρθρο 1 
Σκοπός 

Σκοπός της παρούσας είναι η τροποποίηση της αριθ. 
12805/11-9-2012 (ΦΕΚ 2556/Β720-9-2012) Κοινής Υπουργι¬ 
κής Απόφασης των Υπουργών Οικονομικών, Ανάπτυξης 
Ανταγωνιστικότητας Υποδομών Μεταφορών και Δικτύων 
και Αγροτικής Ανάπτυξης και Τροφίμων «Γεωργοπερι- 
βαλλοντικές ενισχύσεις στο πλαίσιο της Δράσης 2.3 (Β) 
«Σύστημα Ολοκληρωμένης Διαχείρισης στην παραγωγή 
σακχαρότευτλων» του Μέτρου 214 του Προγράμματος 

Αγροτικής Ανάπτυξης (ΠΑΑ) 2007-2013», προκειμένου να 
συμπεριληφθούν ειδικότερες ρυθμίσεις που προβλέφθη- 
καν στις Προσκλήσεις Εκδήλωσης Ενδιαφέροντος της 
Δράσης. Οι διατάξεις της ανωτέρω Κοινής Υπουργικής 
Απόφασης τροποποιούνται ως ακολούθως: 

Αρθρο 2 

Εννοιολογικοί προσδιορισμοί 

Α. Στο Άρθρο 4 «Εννοιολογικοί προσδιορισμοί», παρά¬ 
γραφος 6 «Νόμιμη κατοχή», το πρώτο εδάφιο του σημεί¬ 
ου με τίτλο «Για ιδιόκτητα αγροτεμάχια» αντικαθίσταται 
ως ακολούθως: 

«Για τα ιδιόκτητα αγροτεμάχια ο γεωργός είναι υπο¬ 
χρεωμένος να προσκομίσει αντίγραφο του εντύπου Ε9 
της φορολογικής του δήλωσης, από το αντίτυπο που 
φέρει τη σήμανση παραλαβής του υπαλλήλου της αρ¬ 
μόδιας ΔΟΥ, στο οποίο πρέπει να φαίνεται δηλωμένο το 
συγκεκριμένο τεμάχιο, καθώς και την υπεύθυνη δήλωση 
του νόμου 1599/1986, στην οποία θα δηλώνεται ότι το 
παραπάνω αντίγραφο είναι ακριβές και ότι τα στοιχεία 
που αναφέρονται σε αυτό είναι αληθή. Εάν το Ε9 έχει κα¬ 
τατεθεί ταχυδρομικά, θα προσκομίζει και αντίγραφο του 
σχετικού αποδεικτικού ταχυδρομικής υποβολής του. Η 
αρμόδια ελεγκτική υπηρεσία, εφόσον το κρίνει σκόπιμο, 
μπορεί να ζητήσει για έλεγχο το πρωτότυπο αντίτυπο 
του Ε9 με τη σήμανση παραλαβής του υπαλλήλου της 
αρμόδιας ΔΟΥ, το οποίο ο γεωργός είναι υποχρεωμένος 
να προσκομίσει. Στην περίπτωση ηλεκτρονικής υποβο¬ 
λής του εντύπου Ε9, προσκομίζεται αντίτυπο στο οποίο 
πρέπει να φαίνεται δηλωμένο το συγκεκριμένο τεμάχιο 
και υπεύθυνη δήλωση του νόμου 1599/1986 στην οποία θα 
δηλώνεται ότι το παραπάνω αντίγραφο είναι ακριβές και 
ότι τα στοιχεία που αναφέρονται σε αυτό είναι αληθή». 

Β. Στο Αρθρο 4 «Εννοιολογικοί προσδιορισμοί», η πα¬ 
ράγραφος 13 «Αγροπεριβαλλοντικός φάκελος» αντικα¬ 
θίσταται ως ακολούθως: 

«Αγροπεριβαλλοντικός φάκελος νοείται ο φάκελος τον 
οποίο πρέπει να τηρούν οι δικαιούχοι και ο οποίος θα 
πρέπει να είναι διαθέσιμος στις ελεγκτικές αρχές και 
περιλαμβάνει: 

• Αντίγραφο της υποβληθείσας αίτησης ενίσχυσης. 

• Υπογεγραμμένη Σύμβαση με τις τυχόν τροποποιή¬ 
σεις της. 

• Αντίγραφα των ετήσιων αιτήσεων πληρωμής και δη¬ 
λώσεων εφαρμογής. 

• Τα ΕΣΠΔ και τυχόν τροποποιήσεις τους. 

• Αντίγραφα των Πιστοποιητικών Συμμόρφωσης, και 
πιο συγκεκριμένα του κυρίως σώματος των Πιστοποιη¬ 
τικών Συμμόρφωσης, συνοδευόμενου από τη σελίδα του 
Παραρτήματος στην οποία περιλαμβάνεται το όνομα 
του δικαιούχου. 

• Αντίγραφα των ετήσιων συμβάσεων με την ΕΒΖ Α.Ε. 

• Αντίγραφα του εντύπου «Αίτηση - Δήλωση Πληρο¬ 
φοριακό Δελτίο Τευτλοκαλλιέργειας». 

• Αντίγραφο του τηρούμενου στο πλαίσιο της πολλα¬ 
πλής συμμόρφωσης ημερολογίου εργασιών και νόμιμα 
παραστατικά αγοράς λιπασμάτων και φυτοπροστατευ- 
τικών προϊόντων. Στις περιπτώσεις που ο δικαιούχος 
χρησιμοποιεί κοπριά και εφόσον δεν υπάρχει δυνατότη¬ 
τα έκδοσης τιμολογίων, προσκομίζει υπεύθυνη δήλωση 
στην οποία αναγράφονται η ακριβής ποσότητα κοπριάς 
και η προέλευση αυτής. 

• Αντίγραφο της σύμβασης με το Φορέα Πιστοποίησης, 
και πιο συγκεκριμένα του κυρίως σώματος της σύμβα¬ 
σης με το Φορέα Πιστοποίησης, συνοδευόμενου από τη 
σελίδα του Παραρτήματος στην οποία περιλαμβάνεται 
το όνομα του δικαιούχου. 

• Τα προγράμματα λίπανσης. 


• Αντίγραφα νόμιμων παραστατικών ΚΒΣ ή ΚφΑΣ, κατά 
περίπτωση (Δελτία αποστολής, τιμολόγια ή/και λοιπά 
παραστατικά αγοράς) των λιπασμάτων τα οποία χρη¬ 
σιμοποιήθηκαν στα ενταγμένα στη Δράση αγροτεμάχια 
της εκμετάλλευσης. 

• Τα προγράμματα άρδευσης (μόνο για τους δικαιού¬ 
χους οι οποίοι εφαρμόζουν τη μεθοδολογία Β). 

• Αντίγραφα βεβαιώσεων του αρμόδιου Οργανισμού 
Εγγείων Βελτιώσεων για τις ποσότητες αρδευτικού 
νερού που εφαρμόστηκαν στα ενταγμένα στη Δράση 
αγροτεμάχια (μόνο για τους δικαιούχους οι οποίοι εφαρ¬ 
μόζουν τη Μεθοδολογία Β)». 

Άρθρο 3 

Λεπτομέρειες εφαρμογής 

Στο Άρθρο 6 «Λεπτομέρειες εφαρμογής», η παράγρα¬ 
φος 8 αντικαθίσταται ως ακολούθως: 

«Οι δικαιούχοι είναι υποχρεωμένοι να διατηρούν στον 
αγροπεριβαλλοντικό τους φάκελο και, σε περίπτωση 
ελέγχου, να επιδεικνύουν στην αρμόδια ελεγκτική αρχή, 
νόμιμα παραστατικά ΚΒΣ ή ΚΦΑΣ, κατά περίπτωση (Δελ¬ 
τία αποστολής, τιμολόγια ή/και λοιπά παραστατικά αγο¬ 
ράς) των λιπασμάτων τα οποία χρησιμοποιούνται στα 
αγροτεμάχια της εκμετάλλευσης που είναι ενταγμένα 
στη Δράση. Τονίζεται ότι τα παραστατικά που εκδίδο- 
νται για λιπάσματα που χρησιμοποιούνται σε αγροτε¬ 
μάχια ενταγμένα στη Δράση, είναι διάφορα εκείνων που 
εκδίδονται για λιπάσματα που χρησιμοποιούνται σε μη 
ενταγμένα στη Δράση αγροτεμάχια της εκμετάλλευσης». 

Αρθρο 4 

Κριτήρια ένταξης 

Στο Αρθρο 7 «Κριτήρια ένταξης», παράγραφος 1 «Γενικά 
κριτήρια επιλεξιμότητας», το σημείο γ αντικαθίσταται 
ως ακολούθως: 

«Να υποβάλουν Αίτηση Ενιαίας Ενίσχυσης (ΑΕΕ)». 

Άρθρο 5 

Ένταξη Πράξης - Χρηματοδότηση - 
Πρόσκληση εκδήλωσης ενδιαφέροντος 

Στο Άρθρο 8 «Ενταξη Πράξης - Χρηματοδότηση - Πρό¬ 
σκληση εκδήλωσης ενδιαφέροντος», η παράγραφος 1 
αντικαθίσταται ως ακολούθως: 

«Ο Φορέας Εφαρμογής με βάση τις διαθέσιμες πιστώ¬ 
σεις και με τη σύμφωνη γνώμη της ΕΥΔ ΠΑΑ, προωθεί 
για υπογραφή στον Υπουργό Αγροτικής Ανάπτυξης και 
Τροφίμων απόφαση Πρόσκλησης εκδήλωσης ενδιαφέ¬ 
ροντος για την υποβολή αιτήσεων ενίσχυσης από τους 
ενδιαφερομένους που πληρούν τα κριτήρια ένταξης, 
όπως αυτά έχουν εγκριθεί και ισχύουν. Στην Πρόσκλη¬ 
ση εκδήλωσης ενδιαφέροντος ορίζονται τα κατωτέρω: 

• Ο τόπος και ο χρόνος υποβολής της αίτησης ενί¬ 
σχυσης. 

• Ο τύπος της αίτησης ενίσχυσης και τα δικαιολογη- 
τικά που πρέπει να τη συνοδεύουν. 

• Τα κριτήρια ένταξης (επιλεξψότητας και επιλογής) 
και τα παραστατικά που τα τεκμηριώνουν. 

• Οι δεσμεύσεις των δικαιούχων. 

• Ο τρόπος υπολογισμού και χορήγησης της ενίσχυσης. 

• Οι προβλεπόμενες κυρώσεις. 

• Οι διαθέσιμες πιστώσεις. 

• Οι αρμόδιες υπηρεσίες και ο διαδικτυακάς τόπος για 
την παροχή πληροφοριών. 

Η Πρόσκληση εκδήλωσης ενδιαφέροντος, με ευθύνη 
του Φορέα Εφαρμογής, αναρτάται στο δικτυακό τόπο 
του Υπουργείου Αγροτικής Ανάπτυξης και Τροφίμων 
και διαβιβάζεται στους Φορείς Υλοποίησης. Αποδεικτικά 
στοιχεία της ανάρτησης στο διαδίκτυο τηρούνται από 
το Φορέα Εφαρμογής». 

Αρθρο 6 

Υποβολή αίτησης ενίσχυσης 

Α. Στο Άρθρο 10 «Υποβολή αίτησης ενίσχυσης», πα¬ 
ράγραφος 2, σημείο Α, το υποσημείο β αντικαθίσταται 
ως ακολούθως: 

«Παραστατικά που τεκμηριώνουν τα κριτήρια ένταξης, 
τα οποία είναι: 

• φωτοτυπία των δύο όψεων της αστυνομικής ταυτό¬ 
τητας ή άλλου δημόσιου εγγράφου που να πιστοποιεί 
την ταυτοπροσωπία. 

• Καταστατικό σύστασης της εταιρείας προκειμένου 
για νομικά πρόσωπα και ορισμός εκπροσώπου, ο οποίος 
θα υπογράψει τη σύμβαση και θα έχει την ευθύνη της 
εφαρμογής της. 

• Σύμβαση με την Ελληνική Βιομηχανία Ζάχαρης (Ε.Β.Ζ.) 
Α.Ε., η οποία καλύπτει την έκταση για την οποία ο ενδι¬ 
αφερόμενος αιτείται να ενταχθεί στη Δράση. 

• Αντίγραφο ομαδικής σύμβασης με Πιστοποιητικό Φο¬ 
ρέα, αναγνωρισμένο και εγγεγραμμένο στο Μητρώο του 
«ΕΛΓΟ ΔΗΜΗΤΡΑ», για πιστοποίηση κατά το Πρότυπο 
ΑΘΒΟ 2, όπου αναφέρεται ο υποψήφιος για ένταξη και τα 
στοιχεία των αγροτεμαχίων (δύναται να προσκομισθεί 
κατά την υπογραφή της σύμβασης)». 

Β. Στο Αρθρο 10 «Υποβολή αίτησης ενίσχυσης», πα¬ 
ράγραφος 2, σημείο Α, το υποσημείο γ αντικαθίσταται 
ως ακολούθως: 

«Παραστατικά νόμιμης κατοχής των ιδιόκτητων και 
ιιικτών αγροτεμαχίων, σύμφωνα με τα περιγραφόμενα 
στην παράγραφο 6 του άρθρου 4 της παρούσας». 

Άρθρο 7 

Καταχώρηση και διαδικασία αξιολόγησης 
αιτήσεων ενίσχυσης 

Α. Στο Αρθρο 11 «Καταχώρηση και διαδικασία αξιολό¬ 
γησης αιτήσεων ενίσχυσης», το σημείο Α «Καταχώρηση 
αιτήσεων» αντικαθίσταται ως ακολούθως: 

«Η αίτηση ενίσχυσης υποβάλλεται από τους ενδιαφε¬ 
ρομένους ή όπως ορίζεται στην Πρόσκληση Εκδήλωσης 
Ενδιαφέροντος, ηλεκτρονικά στο πληροφοριακό σύστημα 
που υποστηρίζει την εφαρμογή της Δράσης και λαμβά¬ 
νει ηλεκτρονικό πρωτόκολλο εντός της προθεσμίας που 
ορίζεται στην Πρόσκληση Εκδήλωσης Ενδιαφέροντος. 

Οι αιτήσεις ενίσχυσης που έχουν υποβληθεί ηλεκτρο¬ 
νικά, εκτυπώνονται από το πληροφοριακό σύστημα και 
διαβιβάζονται με ευθύνη των ενδιαφερομένων, πλήρως 
συμπληρωμένες και υπογεγραμμένες σε έντυπη μορφή, με 
τα συνυποβαλλόμενα παραστατικά που τεκμηριώνουν τα 
κριτήρια ένταξης, στους αρμόδιους Φορείς Υλοποίησης, 
όπου και λαμβάνουν υπηρεσιακό αριθμό πρωτοκόλλου. 
Οι αιτήσεις ενίσχυσης υποβάλλονται σε έντυπη μορφή 
στο Φ.Υ. έως και την τελευταία εργάσιμη ημέρα του τρί¬ 
του μήνα από την καταληκτική ημερομηνία υποβολής 
αιτήσεων ενίσχυσης για την υπ' αριθμ. 16228/23-11-2012 
Πρόσκληση και εντός της προθεσμίας που προσδιορίζε¬ 
ται στην Πρόσκληση Εκδήλωσης Ενδιαφέροντος για τις 
υπόλοιπες Προσκλήσεις. Μετά την παραλαβή της έντυ¬ 
πης αίτησης ενίσχυσης και τη χορήγηση υπηρεσιακού 
αριθμού πρωτοκόλλου, οι Φορείς Υλοποίησης εισάγουν 
το υπηρεσιακό πρωτόκολλο στο πληροφοριακό σύστημα. 

Μετά την υποβολή της έντυπης μορφής των αιτήσεων 
ενίσχυσης, ο αρμόδιος φορέας Υλοποίησης προβαίνει 
στην αξιολόγηση των αιτήσεων ενίσχυσης». 

Β. Στο Αρθρο 11 «Καταχώρηση και διαδικασία αξιολό¬ 
γησης αιτήσεων ενίσχυσης», το σημείο Β «Διαδικασία 
αξιολόγησης αιτήσεων» αντικαθίσταται ως ακολούθως: 

«Η αξιολόγηση των αιτήσεων ενίσχυσης ολοκληρώνε¬ 
ται από το φορέα Υλοποίησης, με βάση την ακόλουθη 
διαδικασία: 


1. Διοικητικός - επιτόπιος έλεγχος 

Ο διοικητικός έλεγχος γίνεται στο σύνολο των αιτήσε¬ 
ων με τη διαδικασία που προβλέπεται στην παράγραφο 
2 του άρθρου 18 της παρούσας απόφασης. 

Επιτόπιος έλεγχος πραγματοποιείται μόνον σε περι¬ 
πτώσεις καταγγελίας ή υπονοιών για απάτη. Στην περί¬ 
πτωση αυτή, γίνονται διοικητικοί ή/και επιτόπιοι έλεγχοι 
από το Φορέα Υλοποίησης ή/και την ΕΥΕ ΠΑΑ- Αντα¬ 
γωνιστικότητα, προκειμένου να εξακριβωθεί το βάσιμο 
ή μη της καταγγελίας. 

2. Κατάταξη αιτήσεων με βάση τη σειρά βαθμολογίας 

Στο στάδιο αυτό, με βάση τις διαθέσιμες πιστώσεις 

και τη συνολική βαθμολογία που συγκέντρωσαν από τα 
κριτήρια επιλογής, οι υποψήφιοι κατατάσσονται με φθί- 
νουσα σειρά σε εν δυνάμει δικαιούχους και επιλαχόντες. 
Σε χωριστή κατάσταση καταχωρούνται οι απορριπτό- 
μενοι με τους λόγους απόρριψής τους. 

Οι Φ.Υ. ενημερώνουν το Φ.Ε. για την ολοκλήρωση της 
διαδικασίας αξιολόγησης. 

Ο Φ.Ε., αφού διασφαλίσει μέσω δειγματοληπτικών ελέγ¬ 
χων ότι τηρούνται τα κριτήρια ένταξης, ενημερώνει τους 
Φ.Υ. να δημοσιοποιήσουν τις καταστάσεις με τους εν 
δυνάμει δικαιούχους, επιλαχόντες και απορριπτόμενους. 

3. Δημοσιοποίηση 

Οι Φ.Υ. δημοσιοποιούν τις καταστάσεις με τους εν 
δυνάμει δικαιούχους, επιλαχόντες, απορριπτόμενους με: 

α) Ανάρτηση για διάστημα δέκα (10) τουλάχιστον ερ¬ 
γασίμων ημερών στον πίνακα ανακοινώσεων της Δ/νσης 
Αγροτικής Οικονομίας της αιρετής Περιφέρειας και της 
Δ/νσης Αγροτικής Οικονομίας και Κτηνιατρικής της οι¬ 
κείας Περιφερειακής Ενότητας. 

β) Αποστολή των καταστάσεων στους δήμους και στις 
κοινότητες της περιοχής ευθύνης τους με την επισή¬ 
μανση ότι αυτές πρέπει να δημοσιοποιηθούν με κάθε 
πρόσφορο μέσο και τουλάχιστον να αναρτηθούν για 
διάστημα δέκα (10) εργασίμων ημερών στον πίνακα ανα¬ 
κοινώσεων της έδρας του Δήμου και των Δημοτικών και 
Τοπικών Κοινοτήτων. 

Αποδεικτικά της δημοσιοποίησης των καταστάσεων 
τηρούνται στα αρχεία του Φ.Υ. 

Οι καταστάσεις με τους εν δυνάμει δικαιούχους, επιλα- 
χόντες και απορριπτόμενους, οι οποίες περιλαμβάνουν τη 
συνολική βαθμολογία που συγκεντρώνουν και τους λό¬ 
γους απόρριψης, αντίστοιχα, φέρουν την επισήμανση ότι 
η οριστική κρίση γίνεται μετά την ολοκλήρωση της εξέ¬ 
τασης των ενστάσεων που ενδεχομένως θα υποβληθούν. 

4. Οι ενδιαφερόμενοι εντός δέκα (10) εργάσιμων ημε¬ 
ρών από την ημερομηνία δημοσιοποίησης, δύνανται 
να υποβάλλουν ένσταση. Η ένσταση υποβάλλεται στο 
Φορέα Υλοποίησης και εξετάζεται εντός δέκα (10) ερ¬ 
γάσιμων ημερών από την ημερομηνία υποβολής της, 
από τριμελή επιτροπή που συγκροτείται με ευθύνη του 
Φορέα Υλοποίησης με απόφαση του Περιφερειάρχη της 
αντίστοιχης Περιφέρειας για το σκοπό αυτό και στην 
οποία συμμετέχει τουλάχιστον ένας γεωτεχνικός. 

Στις ανωτέρω επιτροπές δεν μπορούν να συμμετέ¬ 
χουν μέλη τα οποία διεξήγαγαν σε προγενέστερο στάδιο 
οποιονδήποτε έλεγχο που αφορούσε την αξιολόγηση 
της αίτησης ενίσχυσης του ενιστάμενου. 

Τα τελικά αποτελέσματα των ενστάσεων θεωρούνται 
οριστικά και κοινοποιούνται στο Φορέα Υλοποίησης, 
ώστε να οριστικοποιηθεί η κατάσταση των εν δυνάμει 
δικαιούχων, επιλαχόντων και απορριπτόμενων». 

Αρθρο 8 

Έγκριση δικαιούχων 

Α. Στο Αρθρο 12 «Εγκριση δικαιούχων», παράγραφος 1, 
το σημείο α αντικαθίσταται ως ακολούθως: 

«Εισήγηση του φορέα υλοποίησης όπου, μεταξύ άλ¬ 
λων, αναφέρονται αναλυτικά οι τρόποι με τους οποίους 
δημοσιοποιήθηκε η Πρόσκληση εκδήλωσης ενδιαφέρο¬ 
ντος, καθώς και έκθεση ελέγχου με τα συγκεντρωτικά 
στοιχεία που προκύπτουν μετά την ολοκλήρωση της 
καταχώρησης των αποτελεσμάτων των διενεργηθέντων 
διοικητικών και επιτόπιων ελέγχων στο Πληροφοριακό 
Σύστημα, υπογεγραμμένη από τον προϊστάμενο του αρ¬ 
μόδιου τμήματος και τον προϊστάμενο της Διεύθυνσης». 

Β. Στο Άρθρο 12 «ίΕγκριση δικαιούχων», παράγραφος 1, 
το σημείο β αντικαθίσταται ως ακολούθως: 

«Αντίγραφα των επιτόπιων προενταξιακών ελέγχων, 
για όσους δικαιούχους έχουν πραγματοποιηθεί αυτοί, 
σύμφωνα με το τελευταίο εδάφιο της παραγράφου 2 
του άρθρου 18 της αριθ. 12805/11-9-2012 κοινή υπουργική 
απόφαση (ΦΕΚ 2556/Β720-9-2012) καθώς και αντίγραφα 
των πρακτικών της επιτροπής εξέτασης ενστάσεων». 

Άρθρο 9 

Διαχείριση και υπογραφή σύμβασης 

Α. Στο Άρθρο 13 «Διαχείριση και υπογραφή σύμβασης», 
η παράγραφος 1 αντικαθίσταται ως ακολούθως: 

«Οι Φ.Υ, με τη λήψη της απόφασης έγκρισης του άρ¬ 
θρου 12 της παρούσας, ενημερώνουν τους δικαιούχους 
ότι πρέπει εντός δέκα (10) εργάσιμων ημερών να προσέλ- 
θουν στην έδρα του φορέα προκειμένου να υπογράψουν 
τη σχετική σύμβαση. Η μη προσέλευση του υποψηφίου 
προς ένταξη για υπογραφή της σύμβασης μετά την πα¬ 
ρέλευση της προθεσμίας, συνεπάγεται μη ένταξή του 
στη Δράση, με εξαίρεση τις περιπτώσεις ανωτέρας βίας. 

Η σύμβαση περιλαμβάνει τουλάχιστον τα παρακάτω: 

• Τα συμβαλλόμενα μέρη 

• Το σκοπό και το αντικείμενο της σύμβασης 

• Τη διάρκεια της σύμβασης 

• Τις υποχρεώσεις των συμβαλλόμενων μερών 

• Το ετήσιο και συνολικό ύψος ενίσχυσης και τη δια¬ 
δικασία χορήγησης αυτής 

• Τους ελέγχους και τις κυρώσεις που προβλέπονται 
σε εφαρμογή εθνικών και κοινοτικών διατάξεων σε πε¬ 
ρίπτωση αθέτησης των όρων της σύμβασης 

• Τις περιπτώσεις ανάκληση της σύμβασης και την 
επιστροφή των αχρεωστήτως καταβληθέντων ποσών 

• Τον όρο «Ο Υπουργός Αγροτικής Ανάπτυξης και Τρο¬ 
φίμων διατηρεί το δικαίωμα τροποποίησης της σύμβα¬ 
σης σε περίπτωση που αυτό καταστεί αναγκαίο από την 
Εθνική και Κοινοτική Νομοθεσία» 

Η σύμβαση συνοδεύεται από το ΕΣΠΔ του πρώτου 
έτους εφαρμογής. 

Όσοι εκ των δικαιούχων δεν υπέβαλαν αντίγραφο ομα¬ 
δικής σύμβασης με Πιστοποιητικό Φορέα με την αίτηση 
ενίσχυσης, είναι υποχρεωμένοι να την υποβάλουν κατά 
την υπογραφή της σύμβασης. Οι υποψήφιοι της υπ' αριθμ. 
16228/23-11 -2012 Πρόσκλησης Εκδήλωσης Ενδιαφέροντος 
εξαιρούνται, προκειμένου να υπογράψουν τη σύμβαση 
της Δράσης, από την υποχρέωση προσκόμισης αντι¬ 
γράφου ομαδικής σύμβασης με Πιστοποιητικό Φορέα. 

Η σύμβαση και τα ΕΣΠΔ τροποποιούνται, εφόσον 
απαιτείται, όπως ορίζεται στο άρθρο 15 της παρούσας 
απόφασης». 

Β. Στο Άρθρο 13 «Διαχείριση και υπογραφή σύμβασης», 
η παράγραφος 2 αντικαθίσταται ως ακολούθως: 

«Μετά τη λήξη της τρέχουσας προγραμματικής περιό¬ 
δου 2007-2013, οι δικαιούχοι που εξακολουθούν να έχουν 
ενεργές συμβάσεις αναλαμβάνουν την υποχρέωση να 
προσαρμόσουν τις δεσμεύσεις τους σύμφωνα με τους 
όρους και τις προϋποθέσεις του νέου προγράμματος, 
όπως αυτό θα προκύψει κατά τη νέα προγραμματική 
περίοδο. Εάν η προσαρμογή δεν είναι αποδεκτή από το 


δικαιούχο, η δέσμευση παύει να ισχύει χωρίς να ζητεί¬ 
ται επιστροφή των καταβληθέντων ενισχύσεων για την 
περίοδο κατά την οποία ίσχυε». 

Αρθρο 10 

Τροποποίηση Σύμβασης και ΕΣΠΔ - Μεταβιβάσεις 
Στο Αρθρο 15 «Τροποποίηση Σύμβασης και ΕΣΠΔ - 
Μεταβιβάσεις», η παράγραφος 5 αντικαθίσταται ως 
ακολούθως: 

«Το ΕΣΠΔ τροποποιείται στην περίπτωση που ο δι¬ 
καιούχος εγκαταστήσει μέρος ή ολόκληρη τη φυτεία 
σακχαροτεύτλων σε αγροτεμάχια διαφορετικά από αυτά 
στα οποία είχε αρχικά προγραμματίσει και είχε περιγρά¬ 
φει στο αρχικώς υποβληθέν ΕΣΠΔ, το οποίο κατατέθηκε 
με τη δήλωση εφαρμογής. Οι δικαιούχοι υποβάλλουν 
τεκμηριωμένη αίτηση τροποποίησης του ΕΣΠΔ στο Φ.Υ., 
οπωσδήποτε πριν την έναρξη σποράς της τρέχουσας 
καλλιεργητικής περιόδου και έως την ημερομηνία υποβο¬ 
λής της ΑΕΕ εκάστου έτους. Το αίτημα για τροποποίηση 
ΕΣΠΔ ελέγχεται από το Φ.Υ. και εγκρίνεται ή απορρί¬ 
πτεται. Σε περίπτωση απόρριψης ισχύει το τελευταίο 
εγκεκριμένο ΕΣΠΔ. Σε κάθε περίπτωση, η τροποποίηση 
του ΕΣΠΔ αφορά το επόμενο έτος εφαρμογής». 

Αρθρο 11 

Διαδικασία χορήγησης της ενίσχυσης 
Α. Στο Άρθρο 17 «Διαδικασία χορήγησης της ενίσχυ¬ 
σης», η παράγραφος 2 αντικαθίσταται ως ακολούθως: 

«Με τη συμπλήρωση ενός έτους από την ημερομηνία 
έναρξης των δεσμεύσεων του έτους εφαρμογής και κάθε 
έτους που έπεται, και εντός δεκαπέντε (15) εργασίμων ημε¬ 
ρών, οι δικαιούχοι υποβάλλουν στο φορέα υλοποίησης δή¬ 
λωση εφαρμογής. Η δήλωση εφαρμογής υποβάλλεται από 
τους ενδιαφερομένους ηλεκτρονικά στο πληροφοριακό 
σύστημα που υποστηρίζει την εφαρμογή της Δράσης και 
λαμβάνει ηλεκτρονικό πρωτόκολλο. Εξαίρεση αποτελεί η 
δήλωση εφαρμογής του πρώτου έτους εφαρμογής, η οποία 
υποβάλλεται στο φορέα υλοποίησης με την υπογραφή της 
σύμβασης της δράσης και εντός δεκαπέντε (15) εργάσιμων 
ημερών, στην περίπτωση που η σύμβαση της δράσης δεν 
έχει υπογράφει κατά την ως άνω περιγραφείσα χρονική 
περίοδο. Η δήλωση εφαρμογής συνοδεύεται από: 

α) το πρόγραμμα λίπανσης το οποίο ακολούθησαν το 
αντίστοιχο έτος εφαρμογής. 

β) το πρόγραμμα άρδευσης το οποίο ακολούθησαν το 
αντίστοιχο έτος εφαρμογής (μόνο για τους δικαιούχους 
οι οποίοι εφαρμόζουν τη Μεθοδολογία Β). 

γ) τα νόμιμα παραστατικά ΚΒΣ ή ΚφΑΣ, κατά περίπτω¬ 
ση (Δελτία αποστολής, τιμολόγια ή/και λοιπά παραστα¬ 
τικά αγοράς) των λιπασμάτων τα οποία χρησιμοποιή¬ 
θηκαν στα αγροτεμάχια της εκμετάλλευσης που ήταν 
ενταγμένα στη Δράση το αντίστοιχο έτος εφαρμογής. 

δ) το Ετήσιο Σχέδιο Περιβαλλοντικής Διαχείρισης, στο 
οποίο περιγράφεται η διαχείριση των αγροτεμαχίων τα 
οποία πρόκειται να καλλιεργηθούν με σακχαρότευτλο το 
επόμενο έτος εφαρμογής συμπεριλαμβανομένων στοι¬ 
χείων σχετικά με τη λίπανση και άρδευση των αγροτε¬ 
μαχίων αυτών. 

ε) τη βεβαίωση του αρμόδιου Οργανισμού Εγγείων 
Βελτιώσεων για την ποσότητα αρδευτικού νερού που 
εφαρμόστηκε στα ενταγμένα στη Δράση αγροτεμάχια 
το αντίστοιχο έτος εφαρμογής (μόνο για τους δικαιού¬ 
χους οι οποίοι εφαρμόζουν τη Μεθοδολογία Β). 

στ) την «Αίτηση - Δήλωση Πληροφοριακό Δελτίο Τευτλο- 
καλλιέργειας» για το επόμενο έτος εφαρμογής, εφόσον 
αυτή υπάρχει. 

ζ) την ετήσια σύμβαση με την ΕΒΖ Α.Ε. για το έτος 
εφαρμογής του οποίου ο δικαιούχος αιτείται την πληρω¬ 
μή, με την εξαίρεση του πρώτου έτους εφαρμογής για το 

οποίο η σύμβαση με την ΕΒΖ Α.Ε. έχει ήδη προσκομισθεί 
στο πλαίσιο της αίτησης ενίσχυσης της Δράσης. 

η) την ομαδική σύμβαση με Πιστοποιητικό φορέα για 
το επόμενο έτος εφαρμογής, στην περίπτωση που η 
υφιστάμενη σύμβαση δεν καλύπτει το επόμενο έτος 
εφαρμογής. Ειδικότερα, οι δικαιούχοι της υπ’ αριθμ. 
16228/23-11 -2012 Πρόσκλησης Εκδήλωσης Ενδιαφέροντος 
υποχρεούνται να προσκομίσουν, στο πλαίσιο της δήλω¬ 
σης εφαρμογής του πρώτου έτους εφαρμογής (2012), 
αντίγραφο ομαδικής σύμβασης με τον Πιστοποιητικό 
Φορέα που να καλύπτει τουλάχιστον το δεύτερο έτος 
εφαρμογής (2013). Από την υποχρέωση προσκόμισης 
αντιγράφου της ομαδικής σύμβασης με Πιστοποιητικό 
φορέα για το επόμενο έτος εφαρμογής, στην περίπτωση 
που η υφιστάμενη σύμβαση δεν καλύπτει το επόμενο 
έτος εφαρμογής, εξαιρούνται οι δικαιούχοι που έχουν 
υπαχθεί στο καθεστώς ανωτέρας βίας - εξαιρετικών 
περιπτώσεων του άρθρου 21 της παρούσας απόφασης. 

θ) το ομαδικό Πιστοποιητικό Συμμόρφωσης του ΑΘΒ02 
του Πιστοποιητικού Φορέα με επισυναπτόμενο κατάλογο 
παραγωγών, όπου περιλαμβάνεται ο δικαιούχος και τα στοι¬ 
χεία των αγροτεμαχίων του. Εξαιρούνται από την υποχρέ¬ 
ωση προσκόμισης ομαδικού Πιστοποιητικού Συμμόρφωσης 
ΑΘΒ02 από Πιστοποιητικό φορέα για το πρώτο έτος εφαρ¬ 
μογής (2012), οι υποψήφιοι της υπ’ αριθμ. 16228/23-11 -2012 
Πρόσκλησης Εκδήλωσης Ενδιαφέροντος, οι οποίοι καλύπτο¬ 
νται από το από 25/11/2013 πόρισμα της έκθεσης της ομάδας 
εργασίας που συγκροτήθηκε με την υπ’ αριθμ. 516/120684/ 
7-10-2013 Απόφαση του Υπουργού Αγροτικής Ανάπτυξης 
και Τροφίμων. 

Μετά την ηλεκτρονική τους υποβολή, οι δηλώσεις 
εφαρμογής εκτυπώνονται από το πληροφοριακό σύ¬ 
στημα και διαβιβάζονται με ευθύνη των ενδιαφερομέ¬ 
νων πλήρως συμπληρωμένες και υπογεγραμμένες σε 
έντυπη μορφή, με τα συνυποβαλλόμενα παραστατικά, 
στους αρμόδιους φορείς Υλοποίησης, όπου και λαμ¬ 
βάνουν υπηρεσιακό αριθμό πρωτοκόλλου. Οι δηλώσεις 
εφαρμογής υποβάλλονται σε έντυπη μορφή στο Φ.Υ. έως 
και την τελευταία εργάσιμη ημέρα του πρώτου μήνα 
από την καταληκτική ημερομηνία υποβολής. Μετά την 
παραλαβή της έντυπης δήλωσης εφαρμογής και τη χο¬ 
ρήγηση υπηρεσιακού αριθμού πρωτοκόλλου, οι Φορείς 
Υλοποίησης εισάγουν το υπηρεσιακό πρωτόκολλο στο 
πληροφοριακό σύστημα. 

Τα παραστατικά των σημείων α (πρόγραμμα λίπανσης), 
β (πρόγραμμα άρδευσης) και δ (ΕΣΠΔ), υποβάλλονται 
από το δικαιούχο μηχανογραφικά μέσω του πληροφο¬ 
ριακού συστήματος που υποστηρίζει την εφαρμογή της 
Δράσης. Το σύνολο των παραστατικών που έχουν υπο¬ 
βληθεί μηχανογραφικά (παραστατικά των σημείων α, β 
και δ), εκτυπώνονται από το πληροφοριακό σύστημα με 
ευθύνη του δικαιούχου και μαζί με τα παραστατικά των 
σημείων γ (παραστατικά ΚΒΣ ή ΚΦΑΣ, κατά περίπτω¬ 
ση), ε (βεβαίωση Οργανισμού Εγγείων Βελτιώσεων) στ 
(Αίτηση - Δήλωση Πληροφοριακό δελτίο τευτλοκαλλιέρ- 
γειας) και ζ (ετήσια σύμβαση με ΕΒΖ), υποβάλλονται σε 
έντυπη μορφή, μαζί με την έντυπη μορφή της δήλωσης 
εφαρμογής, στο Φ.Υ. 

Τα παραστατικά των σημείων η (σύμβαση με πιστο¬ 
ποιητικό φορέα) και θ (πιστοποιητικό συμμόρφωσης), 
αποστέλλονται με ευθύνη της ΕΒΖ Α.Ε σε ακριβή φω¬ 
τοαντίγραφα και σε ηλεκτρονική μορφή στον ΟΠΕΚΕ- 
ΠΕ, ο οποίος αναλαμβάνει την ευθύνη ενσωμάτωσης 
τους στο μηχανογραφικό σύστημα. Διευκρινίζεται ότι 
για τα ανωτέρω παραστατικά των σημείων η και θ, οι 
Φ.Υ. εκτυπώνουν από τη μηχανογραφική εφαρμογή το 
σώμα των κειμένων και τα αντίστοιχα Παραρτήματα, τα 
οποία τηρούν στο υπηρεσιακό τους αρχείο». 


Β. Στο Αρθρο 17 «Διαδικασία χορήγησης της ενίσχυ¬ 
σης», η παράγραφος 4 αντικαθίσταται ως ακολούθως: 

«Οι αναλυτικές καταστάσεις πληρωμής δημοσιοποιού¬ 
νται στον πίνακα ανακοινώσεων των φορέων υλοποίη¬ 
σης προκειμένου να λάβουν γνώση οι ενδιαφερόμενοι 
και κάθε τρίτος που έχει έννομο συμφέρον. Επί των 
αναρτημένων αναλυτικών καταστάσεων πληρωμής, δύ- 
νανται να υποβληθούν από τους δικαιούχους ενστάσεις 
εντός πέντε (5) εργασίμων ημερών από την ημερομηνία 
της πρώτης ανάρτησης». 

Γ. Στο Αρθρο 17 «Διαδικασία χορήγησης της ενίσχυ¬ 
σης», η παράγραφος 5 αντικαθίσταται ως ακολούθως: 

«Οι ενστάσεις εξετάζονται εντός διαστήματος δέκα (10) 
εργασίμων ημερών από την ημερομηνία υποβολής τους, 
από τριμελή επιτροπή στην οποία συμμετέχει τουλάχι¬ 
στον ένας γεωτεχνικός, η οποία ορίζεται με απόφαση 
του Περιφερειάρχη και αποτελείται από υπαλλήλους της 
Περιφερειακής Ενότητας ή/και της Περιφέρειας, εφόσον 
δεν υπάρχει η δυνατότητα στελέχωσης της επιτροπής 
με υπαλλήλους της Περιφερειακής Ενότητας. Στην επι¬ 
τροπή εξέτασης των ενστάσεων δεν μπορούν να συμ¬ 
μετέχουν μέλη τα οποία διεξήγαγαν, σε προγενέστερο 
στάδιο, οποιοδήποτε έλεγχο που αφορούσε την αίτηση 
πληρωμής και τη δήλωση εφαρμογής του ενιστάμενου». 

Δ. Στο Άρθρο 17 «Διαδικασία χορήγησης της ενίσχυ¬ 
σης», η παράγραφος 6 αντικαθίσταται ως ακολούθως: 
«Μετά την εκδίκαση των ενστάσεων, οι φορείς υλοποί¬ 
ησης συγκροτούν ανά Πρόσκληση, φάκελο πληρωμής 
δικαιούχων και προβαίνουν στην αναγνώριση και εκκα¬ 
θάριση της δαπάνης. Ο έλεγχος των φακέλων πληρωμής 
διενεργείται από εξουσιοδοτημένους υπαλλήλους του 
φορέα υλοποίησης, σύμφωνα με το ισχύον έγγραφο ανά¬ 
θεσης αρμοδιοτήτων και σύμφωνα με τα αναφερόμενα 
σε εγκύκλιο του ΟΠΕΚΕΠΕ. 

Ο φάκελος πληρωμής περιλαμβάνει: 
α) Συγκεντρωτική Κατάσταση/Λίστα Ελέγχου Εκκα¬ 
θάρισης (οάθοΙ< Ιίεί) με τα συγκεντρωτικά στοιχεία ανά 
Περιφερειακή Ενότητα, για κάθε παρτίδα πληρωμής, 
όπως αυτά προκύπτουν μετά την ολοκλήρωση και κα¬ 
ταχώριση στη Βάση Δεδομένων των αποτελεσμάτων 
των διενεργηθέντων διοικητικών και επιτόπιων ελέγχων, 
υπογεγραμμένη από τον αρμόδιο ελεγκτή, τον προϊστά¬ 
μενο του αρμόδιου τμήματος και τον προϊστάμενο του 
φορέα υλοποίησης. Στα στοιχεία περιλαμβάνεται και η 
«Βεβαίωση επιλεξιμότητας δαπανών». 

β) Κατάσταση/Λίστα Ελέγχου, για κάθε παρτίδα πλη¬ 
ρωμής, με συγκεντρωτική αναφορά των αποτελεσμάτων 
των διενεργηθέντων διοικητικών και επιτόπιων ελέγχων, 
υπογεγραμμένη από τον προϊστάμενο του αρμόδιου τμή¬ 
ματος και τον προϊστάμενο του φορέα υλοποίησης. 

γ) Αναλυτική Κατάσταση Δείγματος Πληρωμών, υπογε¬ 
γραμμένη από τους αρμόδιους ελεγκτές, τον προϊστάμενο 
του αρμόδιου τμήματος και τον προϊστάμενο του φορέα 
υλοποίησης, στην οποία εμφανίζονται οι δικαιούχοι που 
περιλαμβάνονται στο δείγμα ελέγχου το οποίο επιλέγεται 
από το σύνολο των δικαιούχων που περιλαμβάνονται στην 
Αναλυτική Ονομαστική Κατάσταση Πληρωμής. 

δ) Κατάσταση/Λίστα διοικητικού υπολογιστικού ελέγ¬ 
χου υπογεγραμμένη από τους αρμόδιους ελεγκτές. 

ε) Την πρώτη και την τελευταία σελίδα της Αναλυτικής 
Ονομαστικής Κατάστασης Πληρωμής των δικαιούχων ενί¬ 
σχυσης υπογεγραμμένη από τους αρμόδιους ελεγκτές, 
τον αρμόδιο ελεγκτή της δράσης, τον προϊστάμενο του 
αρμόδιου τμήματος και τον προϊστάμενο του φορέα 
υλοποίησης, στην οποία περιλαμβάνονται τα αναλυτικά 
στοιχεία των δικαιούχων, των τυχόν κυρώσεων που έχουν 
επιβληθεί, το ποσό της Δημόσιας Δαπάνης και η αντίστοι¬ 
χη Κοινοτική Συμμετοχή. Η πλήρης Αναλυτική Ονομαστι- 

κή Κατάσταση Πληρωμής διαβιβάζεται σε ηλεκτρονική 
μορφή ή με υποβολή μαγνητικού μέσου στον ΟΠΕΚΕΠΕ. 

στ) Συγκεντρωτική κατάστασης πληρωμής επί της 
οποίας πραγματοποιείται η αναγνώριση και εκκαθάριση 
της συνολικής δαπάνης και υπογράφεται από τον αρμό¬ 
διο ελεγκτή της δράσης, τον προϊστάμενο του αρμόδιου 
τμήματος και τον προϊστάμενο του φορέα υλοποίησης». 

Άρθρο 12 
Κυρώσεις 

Α. Στο Άρθρο 19 «Κυρώσεις», παράγραφος 2 «Μείωση 
της ενίσχυσης και αποκλεισμός από τη Δράση βάσει της 
έκτασης», το σημείο στ αντικαθίσταται ως ακολούθως: 

«Εφόσον σε αγροτεμάχιο διαπιστώνεται η ύπαρξη άλ¬ 
λης καλλιέργειας από τη δηλωθείσα στο ΕΣΠΔ ή αλλαγή 
χρήσης, ισχύουν τα κάτωθι: 

• Αλλαγή καλλιέργειας 

Σε περίπτωση που σε ένα ή περισσότερα αγροτεμάχια 
κατά τον διοικητικό ή επιτόπιο έλεγχο διαπιστωθεί για 
πρώτη φορά άλλη καλλιέργεια από αυτή που έχει δη¬ 
λωθεί στο εγκεκριμένο ΕΣΠΔ, επιβάλλεται ποσοστιαία 
μείωση του συνολικά δικαιούμενου ποσού ενίσχυσης 
κατά ποσοστό που αντιστοιχεί στη διαφορά μεταξύ της 
έκτασης με επιλέξιμη καλλιέργεια του εγκεκριμένου 
ΕΣΠΔ και της προσδιορισθείσας έκτασης με επιλέξιμη 
καλλιέργεια, σύμφωνα με τον τύπο: 

100 X έκταση εγκεκριμένου ΕΣΠΔ-προσδιορισθείσα (%1 (1) 
έκταση εγκεκριμένου ΕΣΠΔ 

Σε περίπτωση πρώτης, δεύτερης, τρίτης και τέταρτης 
επανάληψης της παράβασης, επιβάλλεται ποσοστιαία 
μείωση που κλιμακώνεται σύμφωνα με τον τύπο: 
η X100 X έκταση ενκεκοιυένου ΕΣΠΔ-ποοσδιοοισθείσα (%) (2) 
έκταση εγκεκριμένου ΕΣΠΔ 

όπου η = 2.5, 5,10 και 20 για την πρώτη, δεύτερη, τρίτη 
και τέταρτη επανάληψη, αντίστοιχα. 

Όταν η μείωση αντιπροσωπεύει ποσοστό μεγαλύτερο 
ή ίσο του 50% του ετήσιου ύψους ενίσχυσης, δεν χο¬ 
ρηγείται καμία ενίσχυση για το εν λόγω ημερολογιακό 
έτος. Επανάληψη της ως άνω υπέρβασης συνεπάγεται 
οριστική αποβολή του δικαιούχου από τη δράση και 
επιστροφή των μέχρι τότε καταβληθεισών ενισχύσεων, 
προσαυξημένων με τους νόμιμους τόκους. 

• Αλλαγή χρήσης 

Όταν σε ένα ή περισσότερα αγροτεμάχια διαπιστωθεί 
αλλαγή χρήσης, ο δικαιούχος θεωρείται ότι ενήργησε εκ 
προθέσεως και η ενίσχυση για το συγκεκριμένο έτος εφαρ¬ 
μογής δεν καταβάλλεται. Τυχόν επανάληψη της ως άνω 
παράβασης συνεπάγεται αποβολή του δικαιούχου από 
τη Δράση και επιστροφή των μέχρι τότε καταβληθεισών 
ενισχύσεων προσαυξημένων με τους νόμιμους τόκους. 

Β. Στο Αρθρο 19 «Κυρώσεις», παράγραφος 2 «Μείωση 
της ενίσχυσης και αποκλεισμός από τη Δράση βάσει της 
έκτασης», προστίθεται σημείο ζ ως ακολούθως: 

«Ως μη προσδιορισθείσες θεωρούνται οι εκτάσεις εφό¬ 
σον δεν είναι δυνατός ο εντοπισμός των εκτάσεων που 
καλύπτονται από τη σύμβαση. Στην περίπτωση αυτή 
περιλαμβάνονται και: 

• η ασυμφωνία χαρτογραφικών κωδικών & 

• η μη ύπαρξη παραστατικών νόμιμης κατοχής των 
αγροτεμαχίων». 

Γ. Στο Αρθρο 19 «Κυρώσεις», η παράγραφος 3 «Μη 
τήρηση της πολλαπλής συμμόρφωσης» αντικαθίσταται 
ως ακολούθως: 

«Σε περίπτωση μη τήρησης της Πολλαπλής Συμμόρφω¬ 
σης, εφαρμόζονται οι μειώσεις που προβλέπονται στις 
αποφάσεις εφαρμογής του εν λόγω καθεστώτος, όπως 
ισχύουν κάθε φορά. Οι μειώσεις επιβάλλονται από τον 
ΟΠΕΚΕΠΕ και οι υπολογισμός τους διασφαλίζεται μέσω 


των ετήσιων δειγματοληπτικών ελέγχων που πραγματο¬ 
ποιούνται σύμφωνα με την ετήσια εγκύκλιο-εγχειρίδιο 
διαδικασιών του ΟΠΕΚΕΠΕ». 

Δ. Στο Αρθρο 19 «Κυρώσεις», η παράγραφος 4 «Μη υπο¬ 
βολή Αίτησης Ενιαίας Ενίσχυσης, αίτησης πληρωμής και 
δήλωσης εφαρμογής από το δικαιούχο» μετονομάζεται 
σε «Μη υποβολή Αίτησης Ενιαίας Ενίσχυσης/αίτησης 
πληρωμής και δήλωσης εφαρμογής από το δικαιούχο» 
και αντικαθίσταται ως ακολούθως: 

«Ο δικαιούχος υποχρεούται να υποβάλλει κάθε χρόνο 
Αίτηση Ενιαίας Ενίσχυσης/αίτηση πληρωμής με αναφορά 
στον κωδικό παράλληλης Δράσης που εφαρμόζει ανά 
αγροτεμάχιο. Μη τήρηση της ανωτέρω υποχρέωσης επι¬ 
φέρει αποκλεισμό από την ενίσχυση για το συγκεκριμένο 
έτος εφαρμογής, εκτός των περιπτώσεων ανωτέρας βίας 
και εξαιρετικών περιπτώσεων, όπως αυτές περιγράφο- 
νται στο Άρθρο 21 της οικείας ΚΥΑ. Τυχόν επανάληψη 
της ως άνω παράβασης συνεπάγεται μονομερή διακοπή 
της σύμβασης και επιβολή των σχετικών κυρώσεων της 
παραγράφου 6 «Διακοπή της σύμβασης» του Αρθρου 19 
της οικείας κοινής υπουργικής απόφασης. 

Τα ανωτέρω εφαρμόζονται και στην περίπτωση μη 
υποβολής της δήλωσης εφαρμογής. 

Ως μη υποβολή αίτησης πληρωμής-δήλωσης εφαρμο¬ 
γής θεωρείται η μη υποβολή τους εντός εξαμήνου από 
την καταληκτική ημερομηνία». 

Ε. Στο Αρθρο 19 «Κυρώσεις», η παράγραφος 7 «Μη 
συνεργασία κατά τη διάρκεια των ελέγχων» αντικαθί¬ 
σταται ως ακολούθως: 

«Σε περίπτωση που ο δικαιούχος αρνείται τον έλεγχο 
ή δεν διευκολύνει ή παρεμποδίζει με οποιοδήποτε τρόπο 
ή δεν συνεργάζεται με εθνικά και κοινοτικά εξουσιοδοτη¬ 
μένα ελεγκτικά όργανα κατά τη διεξαγωγή των ελέγχων, 
η εκμετάλλευσή του θεωρείται ως μη ανευρεθείσα και 
δεν χορηγείται καμία ενίσχυση». 

ΣΤ. Στο Αρθρο 19 «Κυρώσεις», παράγραφος 8 «Πρόσθε¬ 
τες κυρώσεις», το σημείο α «Μη προσκόμιση πιστοποιη¬ 
τικού συμμόρφωσης - σύμβασης με ΕΒΖ Α.Ε.» μετονομά¬ 
ζεται σε «Μη προσκόμιση πιστοποιητικού συμμόρφωσης/ 
σύμβασης με πιστοποιητικό φορέα/σύμβασης με ΕΒΖ Α.Ε. - 
Προσκόμιση πιστοποιητικού συμμόρφωσης / σύμβασης 
με ΕΒΖ Α.Ε. που δεν καλύπτει το σύνολο της ενταγμένης 
έκτασης» και αντικαθίσταται ως ακολούθως: 

• «Σε περίπτωση που διαπιστωθεί έλλειψη του Πιστοποι¬ 
ητικού συμμόρφωσης για το ΑΘΒ02 για το αιτούμενο προς 
πληρωμή έτος εφαρμογής ή έλλειψη σύμβασης με Πιστο¬ 
ποιητικό φορέα (στην περίπτωση που η υφιστάμενη σύμ¬ 
βαση δεν καλύπτει το επόμενο έτος εφαρμογής) ή έλλειψη 
σύμβασης με την ΕΒΖ Α.Ε. για το αιτούμενο προς πληρωμή 
έτος εφαρμογής, δεν χορηγείται καμία ενίσχυση για το 
συγκεκριμένο έτος εφαρμογής. Εξαιρούνται της εν λόγω 
κύρωσης, οι περιπτώσεις που διαπιστωθεί έλλειψη Πιστοποι¬ 
ητικού συμμόρφωσης για το ΑΘΒ02 ή έλλειψη σύμβασης με 
Πιστοποιητικό Φορέα για το πρώτο έτος εφαρμογής (2012) 
των δικαιούχων της υτί αριθμ. 16228/23-11-2012 Πρόσκλησης 
Εκδήλωσης Ενδιαφέροντος. Τυχόν επανάληψη της ως άνω 
παράβασης συνεπάγεται αποβολή του δικαιούχου από τη 
Δράση και επιστροφή των μέχρι τότε καταβληθεισών ενι¬ 
σχύσεων προσαυξημένων με τους νόμιμους τόκους. 

• Σε περίπτωση που η προσκομισθείσα σύμβαση με την 
ΕΒΖ Α.Ε. δεν καλύπτει το σύνολο, αλλά τμήμα της ενταγ- 
μένης έκτασης, για το συγκεκριμένο έτος εφαρμογής κα¬ 
ταβάλλεται ενίσχυση που αντιστοιχεί στην έκταση της 
σύμβασης με την ΕΒΖ Α.Ε. Σε περίπτωση επανάληψης για 
δεύτερη φορά, καταβάλλεται η ενίσχυση που αντιστοιχεί 
στην έκταση της σύμβασης με την ΕΒΖ Α.Ε. για το συγκε¬ 
κριμένο έτος και επιπλέον επιβάλλεται μείωση του συνολικά 
δικαιούμενου ποσού ενίσχυσης κατά 5% για το εν λόγω 

έτος. Σε περίπτωση επανάληψης για τρίτη φορά, κα¬ 
ταβάλλεται η ενίσχυση που αντιστοιχεί στην έκταση 
της σύμβασης με την ΕΒΖ Α.Ε. για το συγκεκριμένο 
έτος και επιπλέον επιβάλλεται μείωση του συνολικά 
δικαιούμενου ποσού ενίσχυσης κατά 10% για το εν 
λόγω έτος. Σε περίπτωση επανάληψης για τέταρτη 
φορά, καταβάλλεται η ενίσχυση που αντιστοιχεί στην 
έκταση της σύμβασης με την ΕΒΖ Α.Ε. για το συγκε¬ 
κριμένο έτος και επιπλέον επιβάλλεται μείωση του 
συνολικά δικαιούμενου ποσού ενίσχυσης κατά 20% 
για το εν λόγω έτος. Σε περίπτωση επανάληψης για 
πέμπτη φορά, καταβάλλεται η ενίσχυση που αντι¬ 
στοιχεί στην έκταση της σύμβασης με την ΕΒΖ Α.Ε. 
για το συγκεκριμένο έτος και επιπλέον επιβάλλεται 
μείωση του συνολικά δικαιούμενου ποσού ενίσχυσης 
κατά 40% για το εν λόγω έτος. 

• Σε περίπτωση που το προσκομισθέν Πιστοποιητικό 
συμμόρφωσης δεν καλύπτει το σύνολο, αλλά τμήμα της 
ενταγμένης έκτασης, για το συγκεκριμένο έτος εφαρμογής 
καταβάλλεται ενίσχυση που αντιστοιχεί στην πιστοποιη- 
θείσα έκταση και επιπλέον επιβάλλεται μείωση του συ¬ 
νολικά δικαιούμενου ποσού ενίσχυσης κατά 5% για το εν 
λόγω έτος. Σε περίπτωση επανάληψης για δεύτερη φορά, 
καταβάλλεται η ενίσχυση που αντιστοιχεί στην πιστοποι- 
ηθείσα έκταση για το συγκεκριμένο έτος και επιπλέον 
επιβάλλεται μείωση του συνολικά δικαιούμενου ποσού 
ενίσχυσης κατά 10% για το εν λόγω έτος. Σε περίπτωση 
επανάληψης για τρίτη φορά, καταβάλλεται η ενίσχυση που 
αντιστοιχεί στην πιστοποιηθείσα έκταση για το συγκεκρι¬ 
μένο έτος και επιπλέον επιβάλλεται μείωση του συνολικά 
δικαιούμενου ποσού ενίσχυσης κατά 20% για το εν λόγω 
έτος. Σε περίπτωση επανάληψης για τέταρτη φορά, κατα¬ 
βάλλεται η ενίσχυση που αντιστοιχεί στην πιστοποιηθείσα 
έκταση για το συγκεκριμένο έτος και επιπλέον επιβάλλεται 
μείωση του συνολικά δικαιούμενου ποσού ενίσχυσης κατά 
40% για το εν λόγω έτος. Σε περίπτωση επανάληψης για 
πέμπτη φορά, δεν καταβάλλεται καμία ενίσχυση για το 
συγκεκριμένο έτος εφαρμογής». 

Ζ. Στο Άρθρο 19 «Κυρώσεις», παράγραφος 8 «Πρόσθε¬ 
τες κυρώσεις», το σημείο γ «Ελλειψη νόμιμων παραστατι¬ 
κών δαπανών, συγκεντρωτικά τιμολόγια λιπασμάτων νια 
εντός και εκτός Δράσης αγροτεμάχια» αντικαθίσταται 
ως ακολούθως: 

«· Εφόσον ο δικαιούχος δεν προσκομίσει στην ελε¬ 
γκτική αρχή νόμιμα παραστατικά ΚΒΣ ή ΚΦΑΣ, κατά 
περίπτωση (Δελτία αποστολής, τιμολόγια, ή/και λοιπά 
παραστατικά αγοράς) ή/και τα παραστατικά: 

-Έχουν εκδοθεί εκτός των νόμιμων προθεσμιών από 
την τελευταία δόση λίπανσης, δηλαδή μετά την παρέ¬ 
λευση ενός μηνάς από την ημερομηνία εφαρμογής της 
τελευταίας δόσης λίπανσης και δεν συνοδεύονται από 
δελτία αποστολής, τα οποία να έχουν εκδοθεί μέχρι 
τις προβλεπόμενες ημερομηνίες πραγματοποίησης της 
τελευταίας δόσης λίπανσης ή 

- Δεν είναι θεωρημένα από τη Δ.Ο.Υ. βάσει ΚΒΣ ή όπως 
προβλέπεται βάσει ΚΦΑΣ, κατά περίπτωση, 

τότε δεν δικαιούνται καμία ενίσχυση για το έτος πα¬ 
ράβασης. 

• Εφόσον ο δικαιούχος προσκομίσει συγκεντρωτικά 
παραστατικά ΚΒΣ ή ΚΦΑΣ, κατά περίπτωση, για τα λι¬ 
πάσματα για τα εντός και εκτός Δράσης αγροτεμάχια, 
τότε επιβάλλεται μείωση της συνολικής δικαιούμενης 
ενίσχυσης κατά 30%. Σε περίπτωση επανάληψης δεν 
καταβάλλεται καμία ενίσχυση για το έτος. Επανάληψη 
για τρίτη φορά στην πενταετία, συνεπάγεται οριστική 
αποβολή του δικαιούχου από τη Δράση και επιστροφή 
των μέχρι τότε καταβληθεισών ενισχύσεων, προσαυξη¬ 
μένων με τους νόμιμους τόκους». 


Αρθρο 13 

Ανωτέρα Βία - Εξαιρετικές περιπτώσεις 

Το Άρθρο 21 «Ανωτέρα βία» μετονομάζεται σε «Ανω- 
τέρα βία - Εξαιρετικές περιπτώσεις» και αντικαθίσταται 
ως ακολούθως: 

«Δύνανται να γίνουν δεκτές οι ακόλουθες ιδίως πε¬ 
ριπτώσεις ανωτέρας βίας ή εξαιρετικές περιπτώσεις: 

α) θάνατος δικαιούχου, 

β) μακροχρόνια ανικανότητα του δικαιούχου προς ερ¬ 
γασία, 

γ) απαλλοτρίωση σημαντικού τμήματος της εκμετάλ¬ 
λευσης, εφόσον αυτή δεν ήταν προβλέψιμη την ημέρα 
ανάληψης της δέσμευσης, 

δ) σοβαρή φυσική καταστροφή που έπληξε σημαντικά 
τη γεωργική εκμετάλλευση. 

Οι περιπτώσεις ανωτέρας βίας ή οι εξαιρετικές περι¬ 
πτώσεις πρέπει να γνωστοποιούνται εγγράφως στο Φ.Υ. 
εντός δέκα (10) εργάσιμων ημερών από τη στιγμή που ο 
δικαιούχος είναι σε θέση να το πράξει. 

Ο Φ.Υ. αξιολογεί τις ανωτέρω περιπτώσεις και τις δι¬ 
αβιβάζει σε τριμελή επιτροπή, η οποία συστήνεται από 
υπαλλήλους του, η οποία και γνωμοδοτεί. Στην ανωτέρω 
επιτροπή δύναται να συμμετέχει και υπάλληλος της Νο¬ 
μικής υπηρεσίας εφόσον υφίσταται. Τα αποτελέσματα 
της γνωμοδότησης εισάγονται στο πληροφοριακό σύ¬ 
στημα και γνωστοποιούνται στον Ο.Π.Ε.Κ.Ε.Π.Ε.». 

Άρθρο 14 

Κανόνες εφαρμογής 

Α. Στο Αρθρο 22 «Κανόνες εφαρμογής», η παράγραφος 
1 αντικαθίσταται ως ακολούθως: 

«Ενας δικαιούχος δεν μπορεί να υποβάλει αίτηση ενί¬ 
σχυσης σε περισσότερες από μία (1) δράσεις του Μέτρου 
214. Εξαίρεση αποτελούν: α) οι γεωργοπεριβαλλοντικές 
δράσεις που αφορούν ζώα β) η γεωργοπεριβαλλοντική 
δράση 1.1 «Βιολογική Γεωργία» για αγροτεμάχια τα οποία 
δεν χρησιμοποιούνται στο πλαίσιο της δράσης 1.1. και γ) 
ενδιαφερόμενοι που τη στιγμή δημοσιοποίησης μιας Πρό¬ 
σκλησης εκδήλωσης ενδιαφέροντος ήταν απορριπτόμενοι 
τελικής κατάταξης άλλης δράσης που είχε προκηρυχθεί 
και αφορούσε σε προγενέστερο έτος εφαρμογής». 

Β. Στο Αρθρο 22 «Κανόνες εφαρμογής», προστίθεται 
παράγραφος 8 ως ακολούθως: 

«Όταν η αιτούμενη προς ένταξη ή/και πληρωμή έκταση 
ενός αγροτεμαχίου της εκμετάλλευσης, είναι μικρότερη 
από την έκταση του αγροτεμαχίου όπως αυτή αποτυ- 
πώνεται στην ΑΕΕ, οι δεσμεύσεις του προτύπου ΑΘΒ02 
καθώς και τα σχετικά έγγραφα του φορέα πιστοποίησης 
(σύμβαση, πιστοποιητικό συμμόρφωσης) θα πρέπει να 
αφορούν στο σύνολο της έκτασης του εν λόγω αγρο¬ 
τεμαχίου, όπως αυτή αποτυπώνεται στην ΑΕΕ, και όχι 
μόνο στο τμήμα του που εντάχθηκε στη Δράση». 

Άρθρο 15 
Τελικές διατάξεις 

Κατά τα λοιπά ισχύει η υπ’ αριθμ. 12805/11-9-2012 (ΦΕΚ 
2556/Β'/20-9-2012) Κοινή Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2014 

